als_Latn dik_Latn sag_Latn
Kujdes i Dyanshëm
Hashim Thaçi: Do ta dyfishojmë buxhetin për shëndetësinë. Ju, mjekët, kujdesuni për pacientët, e unë do të kujdesëm për ju.
Politiko
E Mërkurë, 28 Maj 2014 | 13:51
0 Komente.
Kryetari i Partisë Demokratike të Kosovës, Hashim Thaçi, në ditën e parë të fushatës zgjedhore ka vizituar Spitalin e Gjakovës ku ka folur për programin e ardhshëm qeverisës për shëndetësinë.
Ai ka thënë se shëndetësia në mandatin e ardhshëm do të jetë prioritet i PDK’së dhe se angazhimi në këtë sektor duhet të jetë i gjithanshëm.
“Ne do të dyfishojmë buxhetin për shëndetësinë. Ju kujdesuni për pacientët, e unë do të kujdesëm për juve”.
Thaçi ka shpalosur edhe pikat për shëndetësi të Misionit të Ri.
“Unë në mandatin e ardhshëm qeverisës do t’i kushtoj rëndësi të veçantë vazhdimit të reformimit të sistemit shëndetësor që do të konsistojë në riorganizimin e sistemit të shërbimeve shëndetësore dhe themelimin e sistemit të ri të financimit të shërbimeve shëndetësore.”
“Po ashtu, do të funksionalizojmë skemën e obligueshme publike të sigurimeve shëndetësore që do të sigurojë financim më të përshtatshëm për konsolidimin dhe modernizimin e shërbimeve shëndetësore që do të marrin qytetarët”.
Lideri i PDK’së ka bërë të ditur se do të ketë investime të mëdha në infrastrukturën shëndetësore, e po ashtu do të nxiten investime nga fonde private përmes partneritetit privat-publik.
“Unë zotohem para jush që ne do të vazhdojmë të rrisim rrogat dhe të përmirësojmë kushtet e punës edhe në mandatin e ardhshëm. Dhe ju e dini që unë gjithmonë e mbaj fjalën”.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn